חוק חניה לנכים

{{ח:התחלה}}
{{ח:כותרת|חוק חניה לנכים, התשנ״ד–1993}}

{{ח:פתיח-התחלה}}
{{ח:מאגר|2000666}} {{ח:תיבה|ס״ח תשנ״ד, 28|חוק חניה לנכים|https://fs.knesset.gov.il/13/law/13_lsr_210969.pdf}}; {{ח:תיבה|תשס״א, 75|תיקון|https://fs.knesset.gov.il/15/law/15_lsr_300293.pdf}}; {{ח:תיבה|תשס״ד, 58|חוק גיל פרישה|https://fs.knesset.gov.il/16/law/16_lsr_300990.pdf}}, {{ח:תיבה|337|תיקון מס׳ 3|https://fs.knesset.gov.il/16/law/16_lsr_299787.pdf}}; {{ח:תיבה|תשס״ה, 333|תיקון מס׳ 2 לחוק שוויון זכויות לאנשים עם מוגבלות|https://fs.knesset.gov.il/16/law/16_lsr_299916.pdf}}; {{ח:תיבה|תשע״ב, 390|תיקון מס׳ 5|https://fs.knesset.gov.il/18/law/18_lsr_301093.pdf}}; {{ח:תיבה|תשע״ז, 505|תיקון מס׳ 6|https://fs.knesset.gov.il/20/law/20_lsr_382393.pdf}}, {{ח:תיבה|1018|תיקון מס׳ 7|https://fs.knesset.gov.il/20/law/20_lsr_391009.pdf}}; {{ח:תיבה|תשע״ח, 82|תיקון מס׳ 8|https://fs.knesset.gov.il/20/law/20_lsr_456428.pdf}}.
{{ח:סוגר}}
{{ח:מפריד}}

{{ח:סעיף|1|הגדרות ופרשנות|תיקון: תשס״א}}
{{ח:תת|(א)}} בחוק זה –
{{ח:תת|סוג=הגדרה}} ”תג נכה“ – תג שנתנה ישות הרישוי לנכה, הנושא את שם הנכה, את מספר זהותו ואת מספרי הרישוי של עד שני כלי רכב מזכים;
{{ח:תת|סוג=הגדרה}} ”נכה“ – עיוור, אדם אשר רופא שהוסמך לאשר נכות על פי דין אישר לגביו בכתב אחת מאלה או אדם שניתן לגביו אישור בכתב כאמור {{ח:פנימי|סעיף 1א|בסעיף 1א}}:
{{ח:תתתת|(1)}} שדרגת נכותו מגיעה ל־60% לפחות ותנועתו בדרכים בלי רכב עלולה לערער את מצב בריאותו;
{{ח:תתתת|(2)}} שהוא מוגבל בהליכה וזקוק לכסא גלגלים לצורך ניידותו;
{{ח:תתתת|(3)}} שהוא נכה הזקוק לרכב כאמצעי תנועה בגלל רגליו הנכות;
{{ח:תת|סוג=הגדרה}} ”רכב מזכה“ – רכב שלגביו הוכיח הנכה, להנחת דעתה של רשות הרישוי, כי הוא עומד לשימושו האישי דרך קבע.
{{ח:תת|(ב)}} למונחים אחרים בחוק זה תהיה המשמעות שיש להם לפי {{ח:חיצוני|פקודת התעבורה|פקודת התעבורה}}.

{{ח:סעיף|1א|אישור נכות בידי רופא שהסמיכה רשות הרישוי|תיקון: תשס״א}}
{{ח:ת}} לא ניתן לאשר נכות על פי דין, רשאי רופא שהסמיכה רשות הרישוי לאשר כי מתקיים באדם האמור בפסקה (1) להגדרה ”נכה“.

{{ח:סעיף|1ב||תיקון: תשס״א, תשס״ד, תשס״ד־2}}
{{ח:ת}} {{ח:הערה|(בוטל).}}

{{ח:סעיף|2|חניה במקום שאין החניה מותרת בו|תיקון: תשס״א, תשע״ח}}
{{ח:תת|(א)}} נכה רשאי להחנות את רכבו הנושא תג נכה (להלן – הרכב), במקום שאין החניה מותרת בו אם התקיימו כל אלה:
{{ח:תתת|(1)}} בסמוך למקום האמור, אין מקום חניה מוסדר לנכים או שהוא לא היה פנוי בזמן החניה;
{{ח:תתת|(2)}} בסמוך למקום האמור לא מצוי מקום אחר שהחניה בו מותרת או שהוא לא היה פנוי בזמן החניה;
{{ח:תתת|(3)}} החניה נעשית באופן שאין בה סיכון לעוברי דרך ואין היא מונעת מעבר חופשי להולכי רגל, לעגלות ילדים או לעגלות נכים;
{{ח:תתת|(4)}} החניה אינה גורמת להפרעה ממשית לתנועה.
{{ח:תת|(ב)}} הוראות סעיף קטן (א) יחולו גם על אדם המתלווה אל הנכה והנוהג עבורו ברכב.

{{ח:סעיף|3|סייג לרשות חניה|תיקון: תשע״ז, תשע״ח}}
{{ח:ת}} מבלי לגרוע מן האמור {{ח:פנימי|סעיף 2|בסעיף 2(א)(3) ו־(4)}}, לא יחול ההיתר {{ח:פנימי|סעיף 2|שבסעיף 2}} על חניה –
{{ח:תת|(1)}} בתוך צומת או בתחום שנים־עשר מטרים ממנו, פרט לקטע שסימנה רשות תימרור, בתמרור או בסימון על אבני השפה, שמותר לחנות בו;
{{ח:תת|(2)}} במקום כניסה לשטח המיועד לחניית כלי רכב;
{{ח:תת|(3)}} בתוך מעבר חציה או בתחום שנים־עשר מטרים לפניו;
{{ח:תת|(4)}} בנתיב שיועד לתחבורה ציבורית ובתחום תחנת אוטובוסים המוגדר על ידי סימון על פני כביש, ובאין סימון כאמור – בתוך עשרים מטרים לפני תמרור ”תחנת אוטובוסים“ ועשרים מטרים אחריו, בשני צדי הדרך, ובלבד שמותר להחנות את הרכב בצד הדרך שממול לסימון על פני הכביש או ממול לתמרור, אם רוחב הכביש באותו מקום הוא שנים־עשר מטרים או יותר;
{{ח:תת|(5)}} בתוך תחום תחנת מוניות המסומן בתמרור שהוצב או סומן;
{{ח:תת|(6)}} בתחום שני מטרים מברז כיבוי (הידרנט) כאשר התחום מסומן בסימון על המדרכה או על שולי הכביש או על שניהם, כפי שקבעה רשות התימרור המרכזית;
{{ח:תת|(7)}} בצד רכב אחר העומד או חונה בצדה של הדרך;
{{ח:תת|(8)}} בשטח פריקה וטעינה שסומן בתמרור (להלן – שטח פריקה וטעינה), במועדים שיועדו לכך בהתאם לתמרור;
{{ח:תת|(9)}} במקום חניה שהוקצה לרכב מסוים של נכה וסומן בתמרור שבו צוינו פרטי הרכב, ואם צוינו בתמרור ימים או שעות מסוימים – רק בימים או בשעות שצוינו בתמרור.

{{ח:סעיף|3א|הודעת תשלום קנס בשל חניה אסורה|תיקון: תשע״ב}}
{{ח:תת|(א)}} על אף האמור בכל דין, לא תימסר הודעת תשלום קנס לגבי רכב הנושא תג נכה, החונה בניגוד להוראות {{ח:פנימי|סעיף 2|סעיפים 2}} {{ח:פנימי|סעיף 3|ו־3}}, אלא אם כן הרכב צולם באופן המעיד על התקיימות אחת הנסיבות האמורות {{ח:פנימי|סעיף 2|בסעיף 2(א)(3) או (4)}} {{ח:פנימי|סעיף 3|או 3}}, ועל גבי הודעת תשלום הקנס צוין כי הרכב צולם וכי הצילום יומצא לבעל הרכב; הומצאה הודעת תשלום הקנס לבעל הרכב, יצורף אליה צילום כאמור.
{{ח:תת|(ב)}} המצאה כאמור בסעיף קטן (א) תהיה לפי הוראות {{ח:חיצוני|חוק סדר הדין הפלילי#סעיף 237|סעיף 237 לחוק סדר הדין הפלילי [נוסח משולב], התשמ״ב–1982}}.
{{ח:תת|(ג)}} הוראות סעיף קטן (א) לא יחולו על הודעת תשלום קנס שהומצאה בידי שוטר.

{{ח:סעיף|4|נעילה}}
{{ח:ת}} על אף האמור {{ח:חיצוני|פקודת התעבורה#סעיף 70א|בסעיף 70א לפקודת התעבורה}}, לא ינעלו שוטר או גורר מורשה, גלגלי רכב הנושא תג נכה גם אם הרכב חונה בניגוד להוראות חוק זה, אולם רשאים הם להזיז את הרכב, ובמידת הצורך גם לגררו, אם אופן חנייתו מסכן עוברי דרך או גורם הפרעה ממשית לתנועה.

{{ח:סעיף|4א|עונשין|תיקון: תשס״א}}
{{ח:תת|(א)}} אדם שאינו נכה ואינו מתלווה לנכה, שהחנה רכב הנושא תג נכה במקום שאין החניה מותרת בו, דינו – קנס כאמור {{ח:חיצוני|חוק העונשין#סעיף 61|בסעיף 61(א)(1) לחוק העונשין, התשל״ז–1977}}.
{{ח:תת|(ב)}} נכה המוסר תג נכה לאדם אחר, שאינו מתלווה לנכה, לשם שימוש בתג האמור לחניה במקום שאין החניה מותרת בו, דינו – קנס כאמור בסעיף קטן (א).
{{ח:תת|(ג)}} הורשע נכה בעבירה לפי סעיף קטן (ב), רשאי בית המשפט, נוסף על כל עונש אחר, להורות בצו על שלילת זכאותו של הנכה לתג הנכה לתקופה שיקבע.
{{ח:תת|(ד)}} בסעיף זה, ”מתלווה לנכה“ – אדם המתלווה אל הנכה והנוהג עבורו ברכב.

{{ח:סעיף|4ב|פטור מתשלום בעד חניה במקום ציבורי|תיקון: תשס״ה}}
{{ח:ת}} מקום ציבורי שהגישה הנגישה היחידה אליו לאדם עם מוגבלות היא דרך חניה במקום הציבורי הכרוכה בתשלום, תחול על המפעיל או המחזיק של המקום הציבורי חובה לשלם בעד חניה במקום האמור, בשל האדם עם המוגבלות, ככל שנדרש לאדם כאמור מקום חניה; לענין סעיף זה –
{{ח:ת|סוג=הגדרה}} ”אדם עם מוגבלות“ – כהגדרתו {{ח:חיצוני|חוק שוויון זכויות לאנשים עם מוגבלות|בחוק שוויון זכויות לאנשים עם מוגבלות}};
{{ח:ת|סוג=הגדרה}} ”חוק שוויון זכויות לאנשים עם מוגבלות“ – {{ח:חיצוני|חוק שוויון זכויות לאנשים עם מוגבלות|חוק שוויון זכויות לאנשים עם מוגבלות, התשנ״ח–1998}};
{{ח:ת|סוג=הגדרה}} ”מקום ציבורי“ – כהגדרתו {{ח:חיצוני|חוק שוויון זכויות לאנשים עם מוגבלות#פרק ה1 סימן ג|בסימן ג׳ לפרק ה׳1 בחוק שוויון זכויות לאנשים עם מוגבלות}};
{{ח:ת|סוג=הגדרה}} ”תשלום“ – לרבות שיפוי בעד תשלום.

{{ח:סעיף|4ג|חניה לנכים בשטח פריקה וטעינה|תיקון: תשע״ז}}
{{ח:ת}} רשות תימרור מקומית תסמן מקומות חניה לכלי רכב הנושאים תג נכה, בשטח פריקה טועינה, במועדים שאינם מיועדים לפריקה ולטעינה, ובלבד ששטח הפריקה והטעינה אינו נתיב נסיעה; מספר מקומות החניה שיסומנו כאמור יהיה לפי הגבוה מבין אלה:
{{ח:תת|(1)}} מקום חניה אחד;
{{ח:תת|(2)}} מספר מקומות החניה שניתן לכלול במחצית משטח הפריקה והטעינה.

{{ח:סעיף|4ד|חניה לנכה סמוך למקום מגוריו|תיקון: תשע״ז־2}}
{{ח:תת|(א)}} רשות מקומית תקצה לרכב מזכה אחד של נכה המתגורר בתחומה, הנושא תג נכה, מקום חניה אחד המתאים לצרכיו של הנכה, שמידותיו ייקבעו בהתחשב בתקן ישראלי, סמוך ככל האפשר למקום מגוריו של הנכה, ובמרחק שאינו עולה על 200 מטרים ממנו; לעניין זה, ”תקן ישראלי“ – כמשמעותו {{ח:חיצוני|חוק התקנים|בחוק התקנים, התשי״ג–1953}}.
{{ח:תת|(ב)}} מצאה הרשות, המקומית כאמור בסעיף קטן (א) כי אין מקומות חניה המוסדרים על ידה במרחק שאינו עולה על 200 מטרים ממקום מגוריו של הנכה, תקצה לרכבו המזכה כאמור בסעיף קטן (א), ככל האפשר, חניה כאמור באותו סעיף קטן במרחק שאינו עולה על 400 מטרים ממקום מגוריו.
{{ח:תת|(ג)}} הרשות המקומית תקצה מקום חניה לפי סעיף זה בתוך 60 ימים מיום שהוגשה לה בקשה לכך.
{{ח:תת|(ד)}} רשות התימרור המקומית תציב במקום החניה שהוקצה לפי סעיף זה, על חשבונה, תמרור המייחד את מקום החניה לרכב כאמור בסעיף קטן (א), אשר את פרטיו מסר לה הנכה, והם יצוינו על גבי התמרור.
{{ח:תת|(ה)}} נכה או אדם המתלווה אל הנכה והנוהג בעבורו ברכב רשאי להחנות את הרכב המזכה שפרטיו צוינו על גבי התמרור כאמור בסעיף קטן (ד) במקום החניה שהוקצה כאמור בסעיף זה, בלא תשלום; לא תהיה לנכה כל זכות אחרת או נוספת במקום החניה שהוקצה לפי סעיף זה.
{{ח:תת|(ו)}} הוראות סעיף זה לא יחולו אם לנכה חניה הנמצאת בשימושו הבלעדי באופן קבוע, ובכלל זה חניה הצמודה לדירת מגוריו, ובלבד שהיא מותאמת לצרכיו.
{{ח:תת|(ז)}} לעניין סעיף זה יקראו את {{ח:פנימי|סעיף 1|ההגדרה ”נכה“ שבסעיף 1}}, כך:
{{ח:תתת|(1)}} ברישה, במקום ”עיוור“, יבואר ”עיוור או“ והמילים ”או אדם שניתן לגביו אישור בכתב כאמור {{ח:פנימי|סעיף 1א|בסעיף 1א}}“ – לא ייקראו;
{{ח:תתת|(2)}} בפסקה (1), במקום ”ל־60%“ יבוא ”ל־90%“.

{{ח:סעיף|4ה|החלת הוראות לעניין חניה לנכה סמוך למקום מגוריו במקרים נוספים|תיקון: תשע״ז־2}}
{{ח:ת}} רשות מקומית תקצה מקום חניה לפי הוראות {{ח:פנימי|סעיף 4ד|סעיף 4ד}} גם לנכה {{ח:פנימי|סעיף 4ד|שאותו סעיף}} לא חל לגביו, בשל הוראות {{ח:פנימי|סעיף 4ד|סעיף קטן (ז) שבו}}, אם מצאה כי הדבר מוצדק בנסיבות העניין, בהתחשב בדרגת הנכות של הנכה ובמידת השפעתה על ניידותו.

{{ח:סעיף|5|ביצוע ותקנות}}
{{ח:ת}} שר התחבורה ממונה על חוק זה, והוא רשאי להתקין תקנות לביצועו.

{{ח:חתימות|נתקבל בכנסת ביום ח׳ בכסלו התשנ״ד (25 בנובמבר 1995).}}
* '''יצחק רבין'''
ראש הממשלה
* '''ישראל קיסר'''
שר התחבורה
* '''עזר וייצמן'''
נשיא המדינה
* '''שבח וייס'''
יושב ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]